**Novi udžbenici iz Informatike**

13. kolovoza 2018.

Novi Kurikulum za nastavni predmet Informatike kojim se uvodi obvezna Informatika u 5. i 6. razredu stupio je na snagu Odlukom o donošenju kurikuluma za nastavni predmet Informatike za osnovne škole i gimnazije u Republici Hrvatskoj (Narodne novine br. 22/2018.).

Članak 24. Zakona o udžbenicima za osnovnu i srednju školu (Narodne novine, broj 27/2010. i 55/2011.) propisuje da se, kada su zbog izmjena nacionalnog, odnosno predmetnog kurikuluma, izmjena udžbeničkog standarda ili drugih bitnih sadržajnih promjena nužne izmjene i/ili dopune udžbenika i pripadajućih dopunskih nastavnih sredstava, udžbenik i pripadajuće dopunsko nastavno sredstvo, uz suglasnost Ministarstva, mogu izmijeniti i/ili dopuniti i prije isteka roka iz članka 23. stavka 4. Zakona. Ako su izmjene i/ili dopune nužne, Ministarstvo o izmjeni i/ili dopuni udžbenika i pripadajućih dopunskih nastavnih sredstava donosi rješenje kojim se povlači udžbenik i pripadajuće dopunsko nastavno sredstvo i donosi rješenje o uvrštavanju tako izmijenjenog i/ili dopunjenog udžbenika i pripadajućeg nastavnog sredstva na Konačnu listu iz članka 23. stavka 1. Zakona.

*U ovome trenutku, udžbenici za Informatiku su u postupku prosudbe ili prosudbi nakon dorade, a danas su poslana i prva rješenja o uvrštavanju za odobrene udžbenike.*